
**BESZÁMOLÓ**

**Deák Ferenc Általános Iskola és Gimnázium**

a 2021/2022-es tanévre



Zalaszentgrót, 2022. 08.30.

Készítette:

Dufkáné Vincze Mária

intézményvezető

Tartalomjegyzék

[Törvényi háttér 3](#_Toc116480709)

[1. Helyzetelemzés 4](#_Toc116480710)

[2. Személyi feltételek: 7](#_Toc116480711)

[3. Tárgyi feltételek 8](#_Toc116480712)

[4. Minősítés, tanfelügyelet, szaktanácsadói látogatás 11](#_Toc116480713)

[5. Munkatervi célkitűzések megvalósulása 12](#_Toc116480714)

[6. Szakmai munka 14](#_Toc116480715)

[7. Pedagógus továbbképzések 17](#_Toc116480716)

[8. Gyermek- és ifjúságvédelmi feladatok 17](#_Toc116480717)

[9. Kiemelt figyelmet igénylő tanulók 18](#_Toc116480718)

[10. Tanulmányi, fegyelmi problémák, osztályfőnöki dicséretek 20](#_Toc116480719)

[11. Egészségnevelési, egészségvédelmi feladatok 21](#_Toc116480720)

[12. Szakkörök, felzárkóztatások és fejlesztő foglalkozások heti óraszáma a 2021/2022-es tanévben 21](#_Toc116480721)

[**13. Pályázatok** 23](#_Toc116480722)

[14. Tanulói balesetek 23](#_Toc116480723)

[15. Pályaválasztás, továbbtanulás 24](#_Toc116480724)

[16. Országos kompetenciamérés, értékelés 24](#_Toc116480725)

[17. Kapcsolattartás a szülőkkel 25](#_Toc116480726)

[18. Kapcsolattartás iskolán kívüli szervezetekkel 25](#_Toc116480727)

[19. Kiemelkedő tanulói teljesítmények 27](#_Toc116480728)

[20. Összegzés 27](#_Toc116480729)

[21. Iskolai statisztika: 1. számú melléklet 28](#_Toc116480730)

***A nevelő nagy feladata abban áll, hogy növendékében a jó szokásokat s az erény és bölcsesség elveit meggyökerez­tesse; hogy lassan-lassan betekintést adjon neki az emberi életbe, hogy megszerettesse és utánoztassa vele mindazt, ami kiváló és dicséretre méltó, s hogy ennek megszerzésére lássa el őt erővel, tettre való készséggel és szorgalommal. (John Locke)***

# Törvényi háttér

A tanév során kialakított munkarendünket a hatályos jogszabályok szem előtt tartása mellett végeztük. (Mt., Kjt., KT., SZMSZ, Kollektív szerződés, Közalkalmazotti Szabályzat, Pedagógiai Program, Helyi Tanterv.

Az emberi erőforrások miniszter 27/2021. (VI.8..) EMMI rendelete (Magyar Közlöny 2021. évi 105. számában) a 2021/2022. tanév rendjéről.

A 2021/2022-es tanévben célunk:

* a nevelő-, oktatómunka hatékonyságának növelése
* a munkaközösségek szerepének erősítése, kiemelten az ellenőrzésben, mérésben
* egyéni és csoportos fejlesztés a mérési eredmények tükrében
* a tanulók munkafegyelmének fejlesztése
* tehetséggondozás
* IKT eszközök, korszerű módszerek alkalmazása a tanítási gyakorlatban
* jó munkahelyi légkör kialakítása (megtartása), eredményes konzultáció, együttműködés
* egészséges életmódra való nevelés
* környezeti nevelés
* differenciált tanulásszervezés
* óvoda-iskola átmenet megkönnyítése
* digitális oktatás hátrányainak enyhítése

# 1. Helyzetelemzés

**Létszámadatok, hiányzások, kitűnők, osztályátlag:**

|  |  |  |  |  |  |  |
| --- | --- | --- | --- | --- | --- | --- |
| **Osztály** | **Létszám** | **Hiányzás**  **Igazolt/**  **Igazolatlan** | **Magatartás** | **Szorgalom** | **Kitűnők** | **O. átlag** |
| 1.a | 22 | 2191 | 4,81 | 4,81 | 14 | - |
| 1.b | 21 | 2301/  14 | 4,47 | 4,59 | 9 | - |
| 2.a | 21 | 2003 | 4,60 | 4,60 | 10 | 4,63 |
| 2.b | 22 | 1840 | 4,57 | 4,62 | 12 | 4,82 |
| 3.a | 16 | 1168 | 4,31 | 4,38 | 4 | 4,39 |
| 3.b | 21 | 1981/5 | 4,81 | 4,76 | 10 | 4,67 |
| 4.a | 21 | 1678 | 4,43 | 4,14 | 5 | 4,49 |
| 4.b | 21 | 1693 | 4,67 | 4,62 | 8 | 4,64 |
| **Össz.** | **165 fő** | **14855**  **/ 19** | **4,58** | **4,56** | **72** | **4,61** |

Összesen 165 tanulónk van. A napközis tanulók száma 159 fő. Három tanuló egyéni tanrendes.

|  |  |  |  |  |  |
| --- | --- | --- | --- | --- | --- |
| **Osztályfőnök** | **Osztály** | **Osztálylétszám** | **leány** | **fiú** | **vidéki** |
|  |  |  |  |  |  |
| Tima Márta | 5.a | 24 | 10 | 14 | 7 |
| Ipcsicsné Weinhoffer Csilla | 5.b | 21 | 11 | 10 | 1 |
| Tarsolyné Németh Ildikó | 6.a | 27 | 15 | 12 | 6 |
| Császár Renáta | 6.b | 29 | 15 | 14 | 3 |
| Handler Andrea | 7.a | 18 | 8 | 10 | 2 |
| Kecskésné Ferenczi Mária | 7.b | 22 | 9 | 13 | 2 |
| Varga Mónika | 7.c | 20 | 5 | 15 | 6 |
| Kovács Zoltán | 8.a | 23 (ebből 1 fő mt.) | 10 | 13 | 7 |
| Tamás Gyuláné | 8.b | 23 | 12 | 11 | 4 |
| **Összesen:** |  | **207** | **95** | **112** | **36** |
| **Osztályfőnök** | **Osztály** | **Osztálylétszám** | **leány** | **fiú** | **vidéki** |
| Vári Mária | 9.a | 18 | 12 | 6 | 7 |
| Belinszky Bernadett Judit | 10.a | 34 (ebből 1 fő mt.) | 10 | 24 | 22 |
| Zsohárné Stampfel Edit | 11.a | 28 (ebből 3 fő mt.) | 14 | 14 | 12 |
| Kövérné Pápai Éva | 12.a | 24 (ebből 1 fő mt.) | 14 | 10 | 9 |
| **Összesen:** |  | **104** | **50** | **54** | **50** |

**Összes létszám: 13 tanulócsoportban 311 tanuló.**

A létszám adatok a félévihez képest jelentősen növekkentek az Ukrán tanulók érkezésével.

(13 fő)

**Létszámadatok, hiányzások, kitűnők, osztályátlag:**

**Tanulói létszám alakulása az elmúlt 5 évben:**

|  |  |  |
| --- | --- | --- |
| **2020/2021** | **Gimnázium** | **Felső tagozat** |
| **Létszám** | 100 fő | 221 fő |

|  |  |  |
| --- | --- | --- |
| **2019/2020** | **Gimnázium** | **Felső tagozat** |
| **Létszám** | 108 fő | 216 fő |

|  |  |  |
| --- | --- | --- |
| **2018/2019** | **Gimnázium** | **Felső tagozat** |
| **Létszám** | 116 fő | 228 fő |

|  |  |  |
| --- | --- | --- |
| **2017/2018** | **Gimnázium** | **Felső tagozat** |
| **Létszám** | 117 fő | 220 fő |

***Tanulószoba, napközi:***

Az alsó tagozaton minden gyerek napközis.

A felső tagozaton két csoportban működött a tanulószoba.

|  |  |  |  |
| --- | --- | --- | --- |
| 5. évfolyam | 6. évfolyam | 7. évfolyam | 8. évfolyam |
| 12 fő | 13 fő | 2 fő | 1 fő |

A tanulószobai foglalkozásokon igény szerint 5.-8. évfolyamig vehetnek részt a gyerekek. A diákok nagy része a tanulás iránt kevésbé érdeklődő, nehezen motiválható. A napközis munka nehézsége, hogy fáradt, tanulás iránt kevésbé érdeklődő gyerekeket kell motiválni, munkára bírni. A durva magatartási problémák az idei évben nem jellemzőek.

Hátrányos helyzetű és halmozottan hátrányos helyzetű tanulók száma:

|  |  |  |
| --- | --- | --- |
| **Évfolyam** | **Hátrányos helyzetű tanulók száma** | **Halmozottan hátrányos helyzetű tanulók száma** |
| 1. évfolyam | 1 | - |
| 2. évfolyam | 2 | 2 |
| 3. évfolyam | 1 | - |
| 4. évfolyam | 1 | 1 |
| **Összesen** | **5 fő** | **3 fő** |
| **Évfolyam** | **HH (fő)** | **HHH (fő)** |
| 5. | 2 | - |
| 6. | 2 | 3 |
| 7. | 4 | 1 |
| 8. | 3 | 2 |
| 9. | - | - |
| 10. | 1 | 1 |
| 11. | 1 | 1 |
| 12. | - | - |
| **Összesen:** | **13 fő** | **8 fő** |

SNI-s és BTMN-es tanulók száma:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Osztály** | **Lét-**  **szám** | **Abból fiú** | | **Abból leány** | **SNI** | **BTMN** | | **Bejáró tanulók** | **Gyógy-testnevelésen**  **részt vesz** |
| 1.a | 22 | 11 | | 11 | 2 | - | | 1 | 11 |
| 1.b | 21 | 14 | | 7 | - | 3 | | 3 | 15 |
| 2.a | 21 | 9 | | 12 | 2 | 5 | | 4 | 12 |
| 2.b | 22 | 10 | | 12 | 1 | 2 | | 1 | 13 |
| 3.a | 16 | 8 | | 8 | - | 3 | | 3 | 9 |
| 3.b | 21 | 9 | | 12 | 2 | 4 | | 5 | 6 |
| 4.a. | 21 | 12 | | 9 | - | 2 | | 5 | 9 |
| 4.b | 21 | 7 | | 14 | 2 | 1 | | 3 | 7 |
| **Összesen** | **165** | **80** | | **85** | **9** | **20** | | **25** | **82** |
| **Évfolyam** | | | **SNI** | | | | **BTMN** | | |
| 5. | | | 4 | | | | 4 | | |
| 6. | | | 3 | | | | 10 | | |
| 7. | | | 3 | | | | 6 | | |
| 8. | | | 6 | | | | 5 | | |
| 9. | | | 2 | | | | 1 | | |
| 10. | | | 3 | | | | 3 | | |
| 11. | | | 2 | | | | 4 | | |
| 12. | | | 2 | | | | 2 | | |
| **Összesen:** | | | **25 fő** | | | | **35 fő** | | |

***Gyógytestnevelésben érintettek létszáma:***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Évfolyam** | **5.** | **6.** | **7.** | **8.** | **9.** | **10.** | **11.** | **12.** |
| **Létszám** | **22 fő** | **31 fő** | **26 fő** | **17 fő** | **4 fő** | **4 fő** | **14 fő** | **8 fő** |

# 2. Személyi feltételek:

Alsó tagozat

* 15 fő tanító (1 kolléga tartós táppénzen 2022. 03. 18-tól)
* 1 fő iskolatitkár
* 1 fő pedagógiai asszisztens (aki nálunk csak 5 órát van, a többit a zeneiskolában tölti)

**Felső tagozat, gimnázium**

A felső tagozaton és a gimnáziumban 23 főállású pedagógus lát el oktató-nevelő munkát.

Személyi változás történt a tanév indulásakor, a vizuális kultúra és testnevelés-sport tantárgyakat új kollégák tanították.

2 fő Zalabérbe ( angol nyelv, ének-zene), 1 fő a Koncz Dezső Többcélú

Gyógypedagógiai Intézetbe ( német nyelv) tanított át.

Óraadó: 4 fő. Az óraadó kollégák biológia, fizika, kémia tantárgyakat tanítottak 32 órában.

1 fő Türjéről földrajzot 11 órában, 1 fő Sümegcsehiről angol nyelvet 6 órában tanított át.

Egy kolléganő január 13-án nyugdíjba vonult.

A pedagógiai munkát segítők létszáma:

1 fő adminisztrátor

1 fő pedagógiai asszisztens tanári végzettséggel

1 fő gazdasági ügyintéző

1 fő könyvtáros tanár

1 fő rendszergazda

Közfoglalkoztatottak ( 2 fő) segítik a munkánkat.

# 3. Tárgyi feltételek

Egy terem kivételével minden teremben van interaktív tábla, így lehetőség van a tanórákon interaktív anyag használatára. Az interaktív táblák a mai napig nagy népszerűségnek örvendenek tanárnál, diáknál egyaránt. Sajnos a táblához tartozó laptopok, prjektorok egy része folyamatos javítást, karbantartást igényelnek.

A tavalyi évben kapott laptopok sajnos nem kompatilbilisek az interaktív táblákkal, így a táblákhoz még mindig a régi, eléggé rossz állapotban lévő laptopokat kell használnunk. Nagy szükség lenne ezeknek az eszközöknek a korszerűsítésére, cseréjére.

A délutáni foglalkozásokhoz, a szabadidő hasznos eltöltéséhez az elmúlt időszakban különböző forrásokból kültéri és beltéri játékokat szereztünk be (pl. csocsóasztal, uno kártyák, társasjátékok, sakk készlétek, tollas készlet). Ezek segítik a gyerekek különböző részképességeinek fejlesztését, mozgáskoordinációjának javítását játékos formában.

A Nat 2020-as bevezetésével, 2022/2023-as tanévben a 3. osztályosoknak megjelenik egy új tantárgy: digitális kultúra heti 1 órában. 2022 februárjában 20 laptopot és 5 asztali gépet kaptunk.

Jutalomkönyv osztáshoz kértük az alapítvány segítségét. A támogatásuk segítségével 50.000 Ft értékben tudtunk a gyerekeknek könyveket vásárolni az év végi jutalmazáshoz.

Befejeződött a folyosóra fejlesztő matricák (ugróiskola, játékok) és a falra motivációs matricák beszerzése. A lépcsőre felkerültek színes szorzótáblák. Ebben segítségünkre volt, anyagi támogatást nyújtottak: az alapítvány illetve az önkormányzat.



A néhai Varga Tamás kezdeményezése volt az udvari játszótér bővítése. Sokat dolgoztunk mi is az alsó tagozaton, hogy elődöm elképzelése megvalósulhasson. Többször egyeztettem polgármester úrral, kértünk árajánlatokat a játszótér elemeire a beszállítóktól, találkoztunk a tankerület illetékeseivel, egyeztettünk a kivitelezővel. Örömmel látom, hogy a sok befektetett energia végre megtérült, hiszen a játszótéri elemek helyükre kerültek.



Igényeltünk több tornamtermi eszközt is, ennek egy része (labdák, ugrókötelek, padok, szekrény) meg is érkezett.

Szerettünk volna a tornaterembe mászófalat telepíteni (alapítványi, önkormányzati, egyéb anyagi forrásból), mivel nem találtunk működtetőt, üzemeltetőt, a megvalósítása egyenlőre sajnos nem teljesült.

A székhely intézményben 10 interaktív tábla van. A technika gyors fejlődése miatt ezek lassan elavulnak. Közülük 3 db már csak kivetítésre alkalmas, a többi funkciója tönkrement.

Ezek mellett 2 interaktív panel segíti az oktató munkát.

Az okos tanterem pályázatunk nyert. Az interaktív panel és 29 laptop már megérkezett, a többi felszerelést még várjuk.

4 projektort és 29 fejhallgatót kaptunk még idén. A fejhallgatók a kompetencia méréshez érkeztek.

A tanévben közel 2 millió forint értékű sportszereket kaptunk a tankerülettől. Évről évre benyújtottuk rá az igényünket, nagyon örültünk, hogy idén megérkeztek.

Az iskola bútorzata megfelelő állapotú. A diákok szándékos rongálása miatt a javításuk napi feladatot ad a karbantartónak.

# 4. Minősítés, tanfelügyelet, szaktanácsadói látogatás

A 2021/2022-es tanévben az alsóban egy kolléga minősítési eljárása zajlott (Ped. I-ből Ped. II-be 2022. 03. 22.), aki kiváló eredményt ért el. 2023. évi pedagógus minősítésre nem jelentkezett senki. Szaktanácsadó két kollégánál volt órát látogatni.

Ebben a tanévben az első osztályos tanítóknál voltam több alkalommal órát látogatni az alsós inttézményvezető helyetessel, valamint a szaktanácsadó óralátogatásain én is részt vettünk. Az első-második évfolyamon részt vettem az alsós intézményvezető helytessel a hangos olvasás felmérésen is. Ez nagyon hasznos volt több szempontból is: egyrészt megismertem iskolánk elsős tanulóit, másrészt megfigyelhettem a pedagógusok munkáját, sok új ötletet merítettem az órákon.

Az alsós inntézményvezető helyettes egy felsős kolléga (gyakornok) mentora lett 2022 májusában, segít felkészíteni a minősítő vizsgájára. Eddigi közös tevékenység: óralátogatás, tapasztaltak megbeszélése, átbeszéltük a portfólió szükséges elemei, anyagaianak ismertetése, hasznos tanácsokkal ellátása.

A tanév során 3 pedagógus minősítése történt meg felső tagozaton és a gimnáziumban.

Kövérné Pápai Éva, Varga Mónika, Zsohárné Stampfel Edit kollégák kiváló minősítő vizsgát tettek, így a Pedagógus II. fokozatba kerülnek 2023. január 1-től.

# 5. Munkatervi célkitűzések megvalósulása

Erősségeinket, hagyományainkat kiemelve célkitűzéseink közé soroljuk a következőket:

* Nagy figyelmet fordítunk a magatartás formálására, a viselkedéskultúra fejlesztésére (a családi és az óvodai nevelés eredményeire alapozva).
* Az alapkészségek elsajátítása minél magasabb fokon: a logikus gondolkodás, az értő olvasás, az íráskép fejlesztése. A tanulók önművelésének alapozása, kreativitásának, kitartásának fejlesztése.
* A lemaradó tanulók segítése, felzárkóztatása differenciált osztálymunka, felzárkóztató fogalalkozások alkalmazásával.
* A tehetséges tanulók kiemelése (levelezős és tanulmányi versenyen való részvételük ösztönzése).
* A logopédus munkájának segítése, szoros kapcsolat az osztálytanítókkal.
* Szöveges értékelés készítése félévkor az 1-2. évfolyamon, év végén az első évfolyamon.
* Átmenet megkönnyítése az óvodából az iskolába (közös programok: óvónők, óvodások, szülők látogatása az iskolában, iskolahívogató, tanítók látogatása az óvodában), megvalósítása nem történt meg, a programok elmaradtak a járványhelyzet miatt.
* Difer mérés az 1. osztályban.
* Deák napi túra szervezése
* Megyei és országos versenyekhez kapcsolódás, helyi versenyek szervezése a járványügyi szabályok betartásával.
* A környezeti nevelés eredményesebbé tétele.
* Programok, rendezvények, megemlékezések szervezése osztályszinten, iskolai szinten (részletes ismertetése a munkaközösségi beszámolókban olvashatóak)

**Fejlődési perspektíváink**

* A gyógytestnevelés jelentőségének hangsúlyozása és folytatása (a tanulók 44 %-a jár gyógytestnevelésre), a tánc és játék óra 1-2. évfolyamon az 5. testnevelés óra terhére.
* A leendő első osztályosok beilleszkedésének segítésére, Iskolakukucskáló programsorozat kibővítése, amely nagyban erősíti az iskolás életre való felkészülést.
* Fokozott figyelem a tanulás presztízsének növelésére, jó eredmények kiemelésével példaállítás (dicsőségfal a hirdetőtáblán).
* Pedagógusi munkánk során nagy hangsúlyt fektetünk továbbra is az életkori és egyéni sajátosságokra, a játékos, változatos tevékenységen keresztül megvalósuló nevelés és oktatási feladatokra. Kiemelt motiváció a foglalkozási területek komplexitására és az egyéni bánásmódra, érzelmi nevelésre való törekvés.
* Rendelkezéseinek megfelelően kell kezelni az intézményi dokumentációt. Továbbra is törekedni kell, hogy valamennyi pedagógus tisztában legyen milyen változások mentek végre az oktatásban, és magas színvonalú munkájukkal járuljanak hozzá az intézményegység pozíciójának erősítéséhez.
* A minősítő eljárások folytatása, ezzel is igazolva szakmai elhivatottságunkat. Pedagógus önértékelés folytatása.
* Támogatom a kollégák egymás közötti rendszeres hospitálását, hiszen úgy gondolom ezáltal tovább fejlődhetnek, legtöbbet egymástól tudnak tanulni. Fontosnak tartom a tudásmegosztást.

# 6. Szakmai munka

A szakmai munkaközösségek az éves munkaterv alapján működnek. Az alsó tagozaton a következő munkaközösségek működnek: magyar nyelv és irodalom, matematika, testnevelés. A munkaközösség vezetői és tagjai augusztus végi értekezletükön – az előző év tapasztalatait figyelembe véve – határozták meg a feladatokat.

2021. október 1-jéig felmérték azon első osztályos tanulókat, akiknél a tapasztalatok alapján az alapkészségek fejlesztését hangsúlyosabban kell a későbbiekben támogatni, ezért az osztálytanító indokoltnak látták az azt elősegítő pedagógiai tevékenység megalapozásához a Diagnosztikus fejlődésvizsgáló rendszer alkalmazását.

2021. november 5-ig jelentettük az érintett tanulók létszámát az Oktatási Hivatal regionális igazgatóságának. Az érintett tanulóknál a vizsgálatot december 10-ig végeztük el. Difer vizsgálatban résztvevő tanulók szám: 1.a 6 fő, 1.b 5 fő. Az eredményük alapján fejlesztésük elkezdődött.

Az 1. és 2. osztályosoknak az egyik testnevelés órán néptánc, népi játék oktatás folyt. A tanulók szeretik, a kialakított néptánc terem megfelelő hely a néptánc oktatására.

A második évfolyamon mindkét osztályban egész évben részt vettünk a Boldogságóra Programon. A 2. a osztály csapata (Napocska csapat) december hónapban az év csapata lett.

Folyamatosan programokat szerveztünk a tanévben a „világnapokon” is: Népmese Világnapja, Zene Világnapja, Állatok Világnapja, Víz Világnapja. Emellett idén is megrendeztük az Egészséghetet, a Költészet napját, Iskolakukucskálót, Pályaorientációs Napot, Deák napot, Dök napot. Megszerveztük az iskolai magyar -szépírás és matematikai valamint sport házi versenyeket is. Részt vettünk a Lázár Ervin programon: bábszínházi, színházi, zenei előadásokon. Könyvátárban rendezett kiállításokon, előadásokon is rendszeresen részt vettünk. (programok részletes leírása a munkaközösségveztők beszámolóiban van)

***Tanulmányi eredmények:***

Az alsó tagozat tanulmányi átlaga: 4,61. Magatartás átlag: 4,58, szorgalom átlag: 4,56. 72 tanuló lett kitűnő.

Az első évfolyamot szülői kérésre 4 fő megismétli. Bukás nincs az alsó tagozaton.

* 5-8. évfolyam

A 207 fő felső tagozatos tanulóból 202 fő zárta eredményesen a félévet. Kitűnő lett ebből 21 tanuló.

3 tanuló összesen 4 tantárgyból kapott elégtelen osztályzatot. Évfolyamot köteles ismételni 2 fő.

* 9-12. évfolyam

A 104 gimnazista tanulóból 101 fő zárta eredményesen a félévet. Ebből kitűnő eredménnyel 5 fő végzett.

2 fő összesen 2 tantárgyból kapott elégtelen osztályzatot. A félév előtti napokban szakgimnáziumból érkezett 1 tanuló a 9. évfolyamra, ő nem tette le a különbözeti vizsgát, ezért a 9. évfolyamot köteles megismételni.

Az osztályfőnököknek egyre nagyobb kihívásokkal kell szembenézniük, hiszen a sok hátrányos helyzetű gyerek nevelése, a problémák megismerése, kezelése időigényes feladat, nagy türelmet, empatikus képességet igényel.

Nevelőink azon munkálkodnak, hogy tanulóink képességeiknek megfelelő, tanulmányi teljesítményt nyújtsanak. Tanulmányi feladataikat minden tantárgyból rendszeresen végezzék el. A tanórákon legyenek aktívak, szívesen vállaljanak többletfeladatokat is. A munkavégzés legyen pontos, igényes.

Gondosan kiválasztott, felülvizsgált tanmeneteink alapján dolgoztunk, melyekben a kiemelt feladat a kompetenciák megalapozása, megszilárdítása és fejlesztése volt.

A lassabban haladó tanulókat korrepetálással, differenciált és kooperatív tanulásszervezéssel igyekeztünk fejleszteni.

 Az 1-12. évfolyamokon az oktatás az elfogadott óraterveknek megfelelően történt meg.

* Felső tagozaton a pedagógiai program alapján tovább folytatódott a differenciált idegen-nyelv oktatás angol és német nyelven.
* Az 5-12. évfolyamig heti 5 órában biztosítjuk az előírt minden napos testnevelést. A tanulók nagy része 3+2 rendszerben veszi ezt igénybe, az iskola és a város nyújtotta sportolási lehetőségek kihasználásával. ( kézilabda, futball, szivacskézilabda, néptánc, moderntánc, karate, teke).

# 7. Pedagógus továbbképzések

**Alsó tagozat**

Ebben a tanévben pedagógus továbbképzésen egy kolléga vett részt: Oktatási Hivatal által szervezett „DiabMentor – szakmai továbbképzés pedagógusoknak a cukorbeteg gyerekek támogatásáért” című 5 órás képzést, valmint az ehhez kapcsolódó DiaPed- Diabétesz oktatási program pedagógusoknak – „Belevalók” című szintén 5 órás gyakorlati képzést teljesítette.

Egy stersszoldó tanfolyam indult volna a Gyermekjóléti Szolgálat szervezésében, de az első alkalom után a járványhelyzet miatt nem volt folytatása.

**Felső tagozat és gimnázium**

|  |  |  |
| --- | --- | --- |
| **Pedagógus** | **Továbbképzés címe** | **Óra** |
| Vári Mária | Tanévnyitó fórum angol szakos nyelvtanároknak | 2 óra |
| EFOP-3.10.1-17-2017-00001 „Tematikus együttműködés erősítése a köznevelés és felsőoktatás terén a Kárpát-medence szomszédos országaival" projekt keretében megvalósuló **pályaorientáció** témájú továbbképzés | 6 óra |
| Érettségi és mérés – Konferencia az érettségi mérésmetodikai elemzéséről és a mérési rendszer digitalizálásáról | 2 óra |
| Handler Andrea | „DiabMentor – szakmai továbbképzés „pedagógusoknak a cukorbeteg gyerekek támogatásáért | 10 óra |
| Varga Mónika | A tanóra játékosítása. Könyvek, munkafüzetek digitalizálása a Kahoot! segítségével | 10 óra |

# 8. Gyermek- és ifjúságvédelmi feladatok

A tanítók és az iskolai szociális segítő részesei egymás munkájának. Betekintést nyernek a segítségnyújtás további lehetőségeibe. Közös a cél, a prevenció, vagy már kialakult helyzet enyhítése, a gyermek segítése. Így az iskolában végzett gyermekvédelmi munka eredményessége a kooperáció hatékonyságától is függ.

Ebben a tanévben egy esetben volt szükség gyermekvédelem miatti esetmegbeszélésre. Írásban négy jelzést küdtünk, igazolatlan hiányzások, családi problémák miatt.

A gyermekek életkörülményeiben történő változás és a problémák sokasodása fokozott figyelmet igényel minden osztálytanítótól, ezért, ha elhanyagolt tanulót látunk azonnal keressük az okokat, s ha szükséges, felvesszük az illetékesekkel a kapcsolatot.

Állandó kapcsolatot tartunk településünk Családsegítő Szolgálatával, Gyámhatósággal, EFI Irodával, iskolai szociális segítővel kölcsönösen segítjük egymás munkáját.

# 9. Kiemelt figyelmet igénylő tanulók

Az egész intézményben az alsós pedagógusok biztosítják a tanulók számára előírt fejlesztő órák megtartását. Három fejlesztőpedagógus osztálytanítói, osztályfőnöki feladatai mellett látja el a BTMN-es tanulók ellátását összesen 19 órában. Egy tanító/gyógypedagógus is foglalkozik SNI tanulók fejlesztésével szintén osztálytanítói feladatai mellett 24 órában. Munkájukat 2 logopédus kolléga segíti.

A fejlesztések haszna vitathatatlan, de a tanulóknak nem csak ezeken az órákon van szükségük a különleges bánásmódra. Valamennyi tanítási órán a tanító feladata, hogy képességeiknek megfelelően szervezze a tanítási órákat,vegye figyelembe felmentéseiket, minden segítséget megadjon, hogy képesek legyenek a tananyag feldolgozására és a megszerzett tudás alkalmazására. Csak így beszélhetünk sikeres integrációról, de sikerült ebben is nagyot előbbre lépnünk.

Ebben a tanévben jelentősen megnőtt az SNI-s, BTMN-es tanulók létszáma. Nehézséget okoz az is, hogy a problémával küszködő helyi diákok mellett felveszünk körzeten kívüli - SNI-s, BTMN-es, pszichiátriai gondokkal küszködő - tanulókat is, akik több odafigyelést igényelnek, akik pont a jó tanulókat késztetik arra, hogy elmenjenek másik iskolába.

Gyermekpszichiátriai ellátást ebben a tanévben 5 gyermeknek javasoltak: 3 tanuló esetében gyógyszeres kezelést kezdtek (1 szorongás/evészavar – 2. a, 2 hiperaktivitás 1.a, 1.b), egy tanulónál a szülők elutasították a gyógyszeres kezelést. (1.a hiperaktivitás), egy tanuló (2.a evészavar) ügye folyamatban van.

Észrevételünk a szakemberek bevonásával kapcsolatban, hogy a szülők nehezen fogadják el, hogy a gyermekük problémája olyan mértékű, hogy szükséges továbblépni.

Az is megfigyelhető, hogy a szakértők/pszichiátria az iskolának írnak elő szinte kivitelezhetetlen javaslatokat (pl. engedjem be a szülőt: hogy kettesben, nyugodt helyen étkezzenek; a szünetben a gyerek a szülővel használja a mosdót stb.) Hiányoljuk, hogy emellett a szülőket nem látják el hasznos nevelési tanáccsal, az ő figyelmüket nem hívják fel arra, mit kellene tenniük, hogy a gyermekük jobban boldoguljon. Nagyon sok mindent hárítanak az iskolára, pedagógusokra.

***Fejlesztő programok:***

* A BTM nehézséggel küzdő tanulókkal intézményünk 3 fejlesztő pedagógusa foglalkozik összesen 9 órában. A szakvéleményben meghatározott, előírt óraszámokat, egyéni és kiscsoportos fejlesztéseket igyekszünk minden esetben megvalósítani, de a pedagógusok magas óraszáma és a folyamatosan emelkedő tanulói létszám miatt ez 100 %-ban nem mindig kivitelezhető.
* A SNI tanulókat 4 fő gyógypedagógus fejleszti. 1 fő iskolánk pedagógusa, 2 fő a Koncz Dezső Többcélú Gyógypedagógiai Intézmény munkatársa, illetve a látássérült tanuló fejlesztését a Zala Megyei Pedagógiai Szakszolgálat Székhelyintézményének utazó tiflopedagógusa látja el.

A programok hatékonyságát- a játékos foglalkozások, munkaformák ellenére is-nagymértékben csökkenti, hogy a délutáni órákban a tanulók már nagyon fáradtak. Az órákat igyekszünk az osztályfőnökökkel és szaktanárokkal egyeztetve rugalmasan beosztani.

|  |  |  |
| --- | --- | --- |
| **2021/2022** | **Gimnázium** | **Felső tagozat** |
| **Létszám** | 90 fő | 207 fő |
| **BTM** | 8 fő | 26 fő |
| **SNI** | 8 fő | 12 fő |
| **HH** | 2 fő | 11 fő |
| **HHH** | - | 3 fő |

# 10. Tanulmányi, fegyelmi problémák, osztályfőnöki dicséretek

A járványhelyzet, és annak kezelése, a többszöri karantén sajnos nyomott hagyott a gyerekek viselkedésén, tudásán. Azok a gyermekek, akit otthon megfelelő támogatást kapnak, haladnak az anyaggal, elkészítik a házi feladatokat, pótolnak - mikor nem vettek részt a jelenléti oktatásban –, szépen haladtak. Társaik, akikkel nem ültek le otthon tanulni, illetve ahol a szülő a saját korlátai miatt nem tudott segíteni a tanulónak, nagy lemaradást mutatnak. Hatalmas a különbség a két tábor között.

Sajnos a pedagógusok hiába követnek el mindent a tanulók érdekében (differenciálás, felzárkóztatás), gyakran az otthoni környezet nem segíti elő a tanulmányi előrehaladást. Többször hallani szülőtől, hogy „sajnos nem tudom otthon leültetni tanulni”, illetve a „nem baj, ha évismétlő lesz” kifejezéseket, melyek szomorúsággal, és a tehetetlenség érzésével töltik el a kollégákat.

Az alsó tagozaton is számolnunk kellett a büntetések kiosztásával, hiszen rongálásért, verekedésért kisebb-nagyobb fegyelmi vétségért itt is osztottak ki a kollégák osztályfőnöki intőt.

Több osztályban is előfordult olyan fegyelmi, tanulmányi vétség, (a tanuló nem járt rendszeresen iskolába), ami szükségessé tette szakember bevonását. (iskolai szociális segítő) Ő megtette a szükséges lépéseket, hogy az esetek rendeződjenek. Sajnos a szülők hozzállása néha nem megfelelő ezekhez az ügyekhez, nem mindig parnerek a probléma kezelésében.

Elmondható, hogy a hiányzások igazolása terén fokozatos az előrelépés, de előfordult az alsó tagozaton igazolatlan hiányzás. Többször előfordul, hogy az igazolást nem hozzák be időben.

Tanulóink szeretnek szerepelni, részt venni a versenyeken, szaktanári, osztályfőnöki, igazgatói dicséretet kaptak írásos formában is. (részletek a munkaközösségek beszámolóiban). Idén 9 tanuló részesült nevelőtestülei dicséretben kiváló tanulmányi és sporteredményeikért.

# 

# 11. Egészségnevelési, egészségvédelmi feladatok

Rendben megtörténtek a kötelező szűrő vizsgálatok, egészségügyi vizsgálatok és az időszerű védőoltások beadása.

A 8. és 12. évfolyamosok osztályosok időben megkapták a továbbtanuláshoz szükséges egészségügyi adatlapot.

A gyógytestnevelés ellátását a Zala Megyei Szakszolgálat Zalaszentgróti Tagintézménye pedagógusa biztosította az 5-12. évfolyamon. Az érintett tanulók a 4. és 5. testnevelés óra idején vettek részt a foglalkozáson. A foglalkozások a pandémia miatt elrendelt digitális oktatás alatt nem igazán voltak hatékonyak. A szülők pozitív hozzáállására, segítségére nagy szükség volt gyermekük egészsége érdekében.

# 12. Szakkörök, felzárkóztatások és fejlesztő foglalkozások heti óraszáma a 2021/2022-es tanévben

|  |  |  |  |
| --- | --- | --- | --- |
| **Évfolyam** | **Szakkör** | **Felzárkóztatás** | **Fejlesztő foglalkozás** |
| 1. évfolyam | - | 4 | 3 |
| 2. évfolyam | 2 | 4 | 3 |
| 3. évfolyam | - | 4 | 3 |
| 4. évfolyam | - | 4 | 2 |
| **Összesen** | **2** | **16** | **11** |

Sokan választják a táncot, a dráma foglalkozást és a zeneiskolai képzést is, amelyek a délutáni órákban vannak.

Kell egy kompromisszum a szülőkkel a különórák miatt, mert a gyermekek, főleg télen, nagyon fáradtak, kimerültek. Tudatosítani kell a szülőben, hogy a gyerekeknek elsődleges kötelessége a tanulás, és a sok különóra vállalása nem mehet ennek a rovására.

Az 5-10. évfolyamokon a pedagógusok és a tanulók magas óraszáma miatt kevés a felzárkóztató foglalkozás és a szakkör. Ennek másik oka, hogy ezek a foglalkozások nem számítanak bele a pedagógusok kötelező óraszámába. Az első félévben 8. évfolyamon magyar nyelv és irodalom és matematika tantárgyakból felvételi előkészítőn segítjük a felkészülést a felvételi vizsgára.

A második félévben ezeket a tanórai kereteket szükség szerint az alsóbb évfolyamosok felzárkóztatására használjuk fel.

A 11-12. évfolyamon a választott tantárgyakból a kerettantervben meghatározott óraszámokban érettségi előkészítőt tartunk.

* Szakkörök:

Énekkar 2 ó/hét

* Felvételi előkészítők:

magyar és matematika tantárgyakból osztályonként heti 1 óra

* Érettségi előkészítők a tanulók igényeinek megfelelően

11. évf. 22 ó/hét, ebből 8 óra emelt érettségire készítő

12. évf. 20 ó/hét, ebből 6 óra emelt érettségire készítő

**13. Pályázatok**

A pandémia miatt függőben lévő pályázatok megvalósítása tavasszal részben megtörtént.

*HAT-19-02-0292 Zalától a Székelyföldig*

*HAT-19-02-0294 Zalából a Hargitára*

A Korondi Középiskola beutazása 2020. februárban megtörtént, de a kiutazást a pandémia miatt kétszer is el kellett halasztani. Utazásra 2022. 04.06-2022. 04.10 időszakban került sor.

Élményekkel telve értünk haza, melyről a Szentgróti Hírekben is beszámoltunk.

Az erdélyi magyarok vendégszeretete, a táj szépsége, és a történelmi városok hangulata, nevezetességei feledhetetlen emlékekké váltak a résztvevők számára.

*HAT-20-02-0062 Szelek szárnyán Zalától Gömörig*

*HAT-20-02-0061 „Mozgásba, tűzbe kell hozni a nemzet elméjét…”*

***Mindkettő együttműködés a a Tompa Mihály Református Gimnáziummal***(Szlovákia, Alsóerdőfalva)

A tervezett megvalósítás ideje:

Kiutazás:2022. 03.10.-2022. 03.14.

Beutazás: 2022.06.04.-2022.06.08.

A kirándulás tanulói jelentkezés hiányában nem tudott megvalósulni, a pályázatot le kellett mondani.

*HAT-21-01 „Tanulmányi kirándulás hetedikeseknek”*

Történelmi helyszínek Kelet-Felvidéken

Utazás időpontja :2022.04.20-2022.04.22.

Élményekben gazdag három napot töltöttünk Kelet-Felvidéken a hetedikes diákokkal.

A pályázatok elszámolása folyamatban van. A feltöltések határideje 2022. 08.31.

# 14. Tanulói balesetek

A tanév során súlyos baleset nem történt. 3 tanuló szenvedett testnevelés órán kisebb sérülést (törés, zúzódás). Egy esetben agyrázkódás miatt intézkedtünk. A balesetek oka a tanulói figyelmetlenség és az egyre agresszívebb viselkedés. A sok egyedül lét, a karantén tovább rontotta a fegyelmet a társas kapcsolatokat.

# 15. Pályaválasztás, továbbtanulás

A járványügyi korlátozások miatt a pályaválasztásra való felkészülést a kettősség jellemezte.

Az éves munkatervnek megfelelően a pályaválasztási szülői értekezletet november 8-án megtartottuk. Részletesen tájékoztattuk a szülőket a középiskolai beiskolázás rendjéről, intézményünk gimnáziumi képzéséről. A pályaválasztási kiállítás Keszthelyen és Zalaegerszegen nem került megrendezésre, erről online tájékoztatót néztek meg a diákok. Az ősszel a nyílt napokat megtartották az iskolák. Tanulóink éltek a lehetőséggel és ellátogattak több helyre információt gyűjteni. Gimnáziumi osztályainkban november 10-én nyílt tanítási órákon vettek részt az érdeklődők, melyet részletes intézményvezetői és tájékoztató nyitott meg. Gimnazista tanulóink is bekapcsolódtak a „Deák” népszerűsítésébe. Intézményvezető asszony a Türjei, a Zalabéri, Pókaszepetki iskolákban tartott részletes tájékoztatást a gimnáziumról a nyolcadikos tanulóknak. A környező iskolákba szórólapokat küldtünk a beiskolázás népszerűsítésére.

Az osztályfőnökök folyamatosan tartották a kapcsolatot a szülőkkel továbbtanulás feladatainak megbeszélése céljából.

A felvételi vizsgára a 46 fő nyolcadikos tanulóból 20 fő jelentkezett be december elején, a dolgozatokat január 22-án, szombaton írták meg a választott középiskolában.

Intézményünkbe a 9. évfolyamra 6 fő került felvételre. Az alacsony jelentkezési létszám miatt a tankerület az osztály indítását nem engedélyezte.

**Továbbtanulás – általános iskola 8. évfolyam**

|  |  |  |  |  |  |
| --- | --- | --- | --- | --- | --- |
| **Osztály** | **Gimnázium** | **Szakgimnázium** | **Technikum** | **Szakképző iskola** | **Összesen** |
| **8.a** | 6 | 0 | 17 | 0 | 23 |
| **8.b** | 5 | 0 | 10 | 7 | 22 |
|  |  |  |  |  |  |
| **Összesen:** | **11** | **0** | **17** | **7** | **45** |

1 fő nem tanult tovább, betöltötte a 16. életévet.

# 16. Országos kompetenciamérés, értékelés

Az idén az Oktatási Hivatal online formában szervezte meg a kompetencia mérést, mely pedagógusnak és diáknak is újszerű volt. Az ősszel egy rövid tájékoztatón vettem részt, melynek keretében készítették fel a változásra a tankerületek és az iskolák képviselőit.

A szövegértés, matematika, idegen nyelv mellé bekerült újként a természet tudomány is. Az eddigi 2 nap helyett idén összesen 10 napon zajlottak a mérések, április végétől egészen május 31-ig. A felméréseket az osztályfőnökök vezették le. Ez a helyettesítések számát nagyban növelte. A gyerekek nagyon elfáradtak a 4 órás munkába a monitorok előtt, az utolsó feladatokra már kevésbé figyeltek oda.

A méréshez tartozó szülői kérdőívet is online formában kellett kitölteni az idén első alkalommal. Az elmúlt években papír alapon szinte hiánytalanul mindig visszakaptuk. Idén az érintett 119 tanulóból 48-nak a szülője töltötte ki. Nem tudom, hogy az online felületen történő munkavégzéstől való félelem vagy az érdektelenség az oka a nagyon alacsony számú visszajelzésnek.

# 17. Kapcsolattartás a szülőkkel

A járványügyi korlátozások miatt a személyes kapcsolat tartás az első félévben intézményen belül korlátozott volt még, de a tavasszal már jelenléti fogadó órát tudtunk tartani.

A kapcsolattartás formái:

* személyes találkozó egyéni fogadó órákon
* telefonon történő megbeszélés aktuális kérdésekről,
* írásbeli kapcsolattartás indokolt esetben.

A pedagógusoknak heti 1 alkalommal van fogadó órájuk. A szülői megkeresés ezeken nagyon alacsony.

A szülőket az osztályfőnökök online felületeken( KRÉTA, Messenger csoport) tájékoztatjuk az iskolában zajló eseményekről.

# 18. Kapcsolattartás iskolán kívüli szervezetekkel

Egész évben fenntartjuk és ápoljuk a kapcsolatot azokkal az intézményekkel, szervezetekkel, amelyek fontos szerepet tölthetnek be tanulóink iskolai életében.

* Zalaszentgrót Város Önkormányzata
* Csányi-Zrínyi Általános Iskola Diákjaiért Alapítvány
* Zalaszentgróti Erkel Ferenc Alapfokú Művészeti Iskola
* Zalaszentgróti Napközi Otthonos Óvoda és Egységes Óvoda-Bölcsőde

Velük már hagyomány, hogy pár hónap elteltével kölcsönös tapasztalat cserét tartunk az első osztályos tanulók beilleszkedéséről, idén ez ismét személyes formában valósult meg.

* Zala Megyei Pedagógiai Szakszolgálat Zalaszentgróti Tagintézménye
* Zala Megyei Pedagógiai Szakszolgálat Zalaegerszegi Székhelyintézménye
* VMK Zalaszentgrót – Pop-Art szavalóverseny, rajzversenyek
* Zalaszentgróti Szociális, Család- és Gyermekjóléti Központ
* Zalaszentgróti Szakszolgálat keretében logopédiai ellátás az 1. és 2. osztályos tanulóknak helyben történik, utazó szakemberrel.
* SNI-s tanulóink fejlesztése az iskolai gyógypedagógus mellett utazó gyógypedagógussal történik.
* Gyógytestnevelő a szakszolgálat keretében jön iskolánkba, és megadott óraszámban fejleszti a rászoruló tanulókat.
* Gyermekorvos, védőnők – szükség esetén haladéktalanul jönnek, s elvégzik a szükséges szűréseket. Megtörtént a jövő tanévi gyógytestnevelésen való részt vevők és a fogászati szűrés is.
* Iskolai szociális segítő segít megoldani a felmerülő problémás eseteket: elbeszélget a diákkal, szülővel, megoldási lehetőségeket ajánl fel.
* A Szakszolgálatnál gyermekpszichológus is több esetben segít a problémák megoldásánál.
* Zalai Hazatérők Egyesület
* Zalaszentgróti Egészségfejlesztési Iroda: előadások tartása egészséghéten
* Városmarketing Iroda – Autómentes nap: labdákat kapott minden osztály. Rajzversenyt hirdettek és jutalmaztak több alkalommal.

# 19. Kiemelkedő tanulói teljesítmények

Az alsó tagozat tanulmányi átlaga: 4,61. Magatartás átlag: 4,58, szorgalom átlag: 4,56. 72 tanuló lett kitűnő.

5-8. évfolyam

A 207 fő felső tagozatos tanulóból 202 fő zárta eredményesen a félévet. Kitűnő lett ebből 21 tanuló.

3 tanuló összesen 4 tantárgyból kapott elégtelen osztályzatot. Évfolyamot köteles ismételni 2 fő.

9-12. évfolyam

A 104 gimnazista tanulóból 101 fő zárta eredményesen a félévet. Ebből kitűnő eredménnyel 5 fő végzett.

# 20. Összegzés

Munkánkat a Pedagógiai Programhoz és az adott körülményekhez igazítva, lelkiismeretesen végeztük.

Ebben a tanévben is komoly munkát tudhatunk magunk mögött: terveztünk, szerveztünk, küzdöttünk (gyerekkel, szülővel, kollégával), bosszankodtunk, szenvedtünk, izgultunk és örültünk az eredményeinknek, a sikereinknek, nem utolsó sorban és mellesleg neveltünk, tanítottunk. Igyekeztünk a tanulóinknak megadni mindazt a többletet, ami segítette kibontakozásukat. Ebben a többletben benne van tantestületünk pozitív személyisége, a nevelés-oktatást segítők áldozatos munkája és az iskola valamennyi dolgozójának segítőkészsége.

Remélhetőleg jövőre még több sport és kulturális esemény, verseny rendezhető majd meg.

Köszönettel tartozom a tanítói,tanári karnak, a nyelvet oktató felsős kollegáknak, a tanévben végzett lelkiismeretes munkáért, úgy a szakmai oktatás, mint a nevelési munka terén.

Köszönöm a pluszmunkaként végzett helyettesítést, a versenyekre, ünnepélyekre, rendezvényekre szánt felkészítő időt.

# 21. Iskolai statisztika: 1. számú melléklet

Év végi diagramok

Alsó tagozat

Felső tagozat

Gimnázium